CELEX: 62014TN0676
Language: fi
Date: 2014-09-22 00:00:00
Title: Asia T-676/14: Kanne 22.9.2014 – Espanja v. komissio

3.11.2014   
            
            
               FI
            
            
               Euroopan unionin virallinen lehti
            
            
               C 388/25
            
         Kanne 22.9.2014 – Espanja v. komissio
   (Asia T-676/14)
   2014/C 388/31
   Oikeudenkäyntikieli: espanja
   
      Asianosaiset
   
   
      Kantaja: Espanjan kuningaskunta (asiamies: Abogado del Stato A. Rubio González)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 11.7.2014 tehdyn komission päätöksen C(2014) 4856 final tilastojen vääristelyä Espanjassa koskevan tutkinnan aloittamisesta julkisen talouden valvonnan tehokkaasta täytäntöönpanosta euroalueella annetun Euroopan parlamentin ja neuvoston asetuksen (EU) N:o 1173/2011 mukaisesti
            
         
               —
            
            
               velvoittamaan vastaajana olevan toimielimen korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu oikeusvarmuuden ja taannehtivan lainsäädännön kiellon periaatteiden loukkaamiseen.
               
                           —
                        
                        
                           Tältä osin kantaja väittää, että julkisen talouden valvonnan tehokkaasta täytäntöönpanosta euroalueella 16.11.2011 annetun Euroopan parlamentin ja neuvoston asetuksen (EU) N:o 1173/2011 (EUVL L 306, s. 1) ja päätöksen 2012//678/EU mukaisesti sovellettavat laillisuusperiaate ja taannehtivan lainsäädännön kiellon periaate edellyttävät, ettei arviointia voida kohdistaa tosiseikkoihin, jotka ovat varhaisempia kuin 13.12.2011, jolloin kanteessa tarkoitettuihin seikkoihin ei vielä liittynyt seuraamuksia. Seuraamuksen määrääminen voi olla mahdollista ainoastaan huhtikuussa 2012 toimitettujen tietojen johdosta. Itse asiassa tutkinnan kohteena oleva ajanjakso olisi rajattava koskemaan vain vuodesta 2012 lähtien toimitettuihin ilmoituksiin sisältyviä tietoja.
                        
                     Tutkinnan kohteena oleva ajanjakso olisi rajattava koskemaan vain vuodesta 2012 lähtien toimitettuihin ilmoituksiin sisältyviä tietoja siltä osin kuin ne koskevat joulukuusta 2011 eli edellä mainitun asetuksen voimaantulopäivästä lähtien tapahtuneita tosiseikkoja. Näin ollen ei ole olemassa oikeudellista perustaa tutkinnan aloittamiseksi sellaisista tosiseikoista, jotka ovat tapahtuneet ennen 13.12.2011.
            
         
               2)
            
            
               Toinen kanneperuste, joka perustuu edellä mainitun asetuksen 8 artiklan 3 kohdan rikkomiseen.
               
                           —
                        
                        
                           Tältä osin kantaja väittää, ettei ole olemassa vakavia viitteitä sellaisista seikoista, jotka merkitsisivät alijäämää ja velkaa koskevien tietojen vääristelyä. Espanjan viranomaisten toimenpiteet ovat olleet kyseisten tietojen tarkistamista, joka on selitetty selkeästi ja asianmukaisesti.
                        
                     
         
               3)
            
            
               Kolmas kanneperuste, joka perustuu Espanjan kuningaskunnan puolustautumisoikeuksien loukkaamiseen.
               
                           —
                        
                        
                           Tältä osin kantaja väittää, että asiassa on toimitettu peitelty tutkinta säädettyjä menettelytapoja noudattamatta ja Espanjan puolustautumisoikeuksia loukaten.